สวัสดีค่ะ ประจำเดือนหนูมาไม่เคยตรงกันเลยค่ะมาช้าบ้างเร็วบ้าง บางเดือนมาเยอะบางเดือนมาน้อย บางเดือนมา 7 วันบางเดือนมา1 วัน บางทีก็ไม่มา2 เดือน เวลาประจำเดือนมาหนูจะปวดท้องน้อย บริเวณด้านซ้ายหนักมากตัวงอเลยค่ะ เลือดออกเป็นลิ่มๆ บางวันที่ไม่ได้เปนประจำเดือน จะปวดท้องน้อยมากๆเป็นบ่อยมากค่ะ. แฟนหนูทำหมันค่ะเลยไม่ได้ใช้ยาคุม
สวัสดีค่ะโดยปกติหนึ่งรอบเดือนมี 21-35 วัน แต่ละครั้งประจำเดือนอาจมานาน 3-7 วัน และระหว่างรอบเดือนไม่ควรมีเลือดออกกะปริบกะปรอยทางช่องคลอดค่ะ ปัจจัยที่ทำให้ประจำเดือนมาแตกต่างกันในแต่ละรอบเดือน อาจเป็นจากความเครียด พักผ่อนไม่เพียงพอ น้ำหนักตัวที่เปลี่ยนแปลงอย่างรวดเร็ว ความไม่สมดุลของฮอร์โมนหากประจำเดือนมาผิดปกติเช่น ปริมาณมาก มีลิ่มเลือดปนเป็นก้อนหนา มากะปริบกะปรอย มานานเกิน 7 วัน หรือไม่มานานกว่าสองรอบเดือน ร่วมกับมีอาการปวดประจำเดือนมาก แม้ทานยาแก้ปวดหรือพักผ่อนแล้วยังไม่ดีขึ้น ควรไปพบแพทย์เพื่อตรวจและรักษาอย่างเหมาะสมค่ะ